Diari Oficial de la Generalitat Valenciana


Sumari del DOGV 4015, del 06-06-2001 (2001/5293)

RESOLUCIÓ de 27 de febrer de 2001, de la Direcció General de Justícia, per la qual es resol el concurs de mèrits previst en la disposició transitòria segona del Decret 125/1998, d'1 de setembre, del Govern Valencià, convocat per la Resolució de 4 d'octubre de 2000, per a cobrir els llocs de treball de la relació inicial de l'Institut de Medicina Legal de Castelló entre els funcionaris pertanyents al cos de metges forenses integrats en l'esmentat Institut.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4015

Data del DOGV
:   06-06-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/5293


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 27 de febrer de 2001, de la Direcció General de Justícia, per la qual es resol el concurs de mèrits previst en la disposició transitòria segona del Decret 125/1998, d'1 de setembre, del Govern Valencià, convocat per la Resolució de 4 d'octubre de 2000, per a cobrir els llocs de treball de la relació inicial de l'Institut de Medicina Legal de Castelló entre els funcionaris pertanyents al cos de metges forenses integrats en l'esmentat Institut. [2001/A5293]
  
D'acord amb la base 8.3 de la convocatòria del concurs de mèrits convocat per la Resolució de 4 d'octubre de 2000, per a cobrir els llocs de treball de la relació inicial de l'Institut de Medicina Legal de Castelló entre els funcionaris pertanyents al cos de metges forenses integrats en l'esmentat institut, la comissió avaluadora del concurs, amb data 15 de febrer del 2001, ha realitzat una proposta de resolució definitiva de candidats, una vegada ateses les al·legacions presentades a les puntuacions provisionals exposades en els taulers d'anuncis.
  
La base 9.2, de la convocatòria del concurs de mèrits, estableix que la Direcció General de Justícia, tenint en compte l'ordre de preferència de les sol·licituds de llocs dels participants, nomenarà en cada lloc de treball convocat els metges forenses que hagueren obtingut la major puntuació d'entre els candidats proposats per la comissió avaluadora.
  
Aquesta Direcció General de Justícia, de conformitat amb el que disposen els articles 500 i 501 de la Llei Orgànica 6/1985, d'1 de juliol, del Poder Judicial, els articles 20, 28 i la disposició transitòria segona del Reial Decret 296/1996, de 23 de febrer, pel qual s'aprova el Reglament Orgànic del Cos Nacional de Metges Forenses, la disposició transitòria segona del Decret 125/1998, d'1 de setembre, del Govern Valencià, de constitució i regulació de l'Institut de Medicina Legal de Castelló, les bases de la convocatòria del concurs establides en la Resolució de 4 d'octubre de 2000 i l'article 11 del Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, resol:
  
Primer
  
Nomenar, amb caràcter definitiu ,en els llocs de treball de la relació inicial de llocs de treball de l'Institut de Medicina Legal de Castelló els metges forenses que han participat en el concurs de mèrits convocat per la Resolució de 4 d'octubre de 2000, que es corresponen amb la relació següent:
  
- Lloc núm. 2. Cap Servei Clínica Metge Forense:
  
Sr. Enrique de Francisco Enciso, DNI 89306077.
  
- Lloc núm. 4. Cap de Secció Laboratori:
  
Sr. Mario Eliseo Ventura Álvarez, DNI 84022481.
  
- Lloc núm. 5. Metge forense clínica:
  
Sra. Rosa Roig Alemany, DNI 45027715.
  
- Lloc núm. 6. Metge forense clínica:
  
Sr. Enrique Requena Hernández, DNI 95079704.
  
- Lloc núm. 7. Metge forense patologia:
  
Sr. José A. Presentación Blasco, DNI 09603719.
  
- Lloc núm. 8. Metge forense patologia:
  
Sra. Mercedes Bermejo Pérez, DNI 10088970.
  
Segon
  
De conformitat amb la base desena de la convocatòria del concurs de mèrits les destinacions adjudicades són irrenunciables, excepte per a aquells participants que amb anterioritat a l'acabament del termini d'al·legacions previst en la base vuitena de la convocatòria hagueren obtingut una altre destinació com a metge forense en una altra administració i hagueren optat per aquesta, prèvia comunicació a la Direcció General de Justícia, en la forma indicada en l'esmentada base vuitena.
  
Tercer
  
Considerar desestimades les al·legacions formulades contra les puntuacions provisionals del concurs de mèrits que no han sigut admeses expressament conforme al que disposa la base vuitena, punt tercer de la Resolució de 4 d'octubre del 2000, de la Direcció General de Justícia.
  
Quart
  
Declarar desert el lloc de treball número 3, cap de Servei Patologia, no adjudicat en aquest concurs de mèrits.
  
Cinqué
  
La presa de possessió en els llocs de treball de l'Institut de Medicina Legal en els quals han sigut nomenats els metges forenses que han participat en el present concurs es realitzarà l'endemà de la publicació de la present resolució, i cessaran en les destinacions anteriors el mateix dia.
  
Contra la present resolució, que posa fi a la via administrativa podrà interposar-se un recurs contenciós administratiu davant dels jutjats contenciosos administratius de València, en un termini de dos mesos comptats des de l'endemà de la seua publicació, conforme el que disposa els articles 8.3, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí de la interposició del recurs potestatiu de reposició, davant de la Direcció General de Justícia, en el termini d'un mes comptat a partir de l'endemà de la publicació, conforme al que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 27 de febrer de 2001.- El director general de Justícia: Eloy Velasco Núñez.